### Beslutningstema

Der skal vælges nyt gadenavn til stikvej til Timmelsvang, 6520 Toftlund.

### Sagsfremstilling

Der er ved at blive udarbejdet en lokalplan i Toftlund, den skal danne grundlag for udvikling og opførsel af et nyt boligområde. I den forbindelse skal der findes et nyt vejnavn.

Boligområdet kommer til at ligge for enden af en lille stikvej med adgang fra Timmelsvang. (Bilag 1+2)

I forbindelse med udarbejdelse af lokalplan er bygherre blevet spurgt om ønsker til gadenavn.

Bygherre har foreslået:

1. Tømmergården

Området til bebyggelse er udstykket fra matrikel 437b, hvor der er drevet tømmerhandel i to generationer.

2. Byparken

Ingen nærmere begrundelse.

Forvaltningen har spurgt Toftlund Lokalhistoriske Forening og Arkiv (TLFA).

TLFA er kommet med følgende forslag:

3. Gartnerhaven

Tilbage i 40' og 50' har der været et gartneri med drivhuse og forretning netop på den matrikel.

Der er vedhæftet tre billeder fra lokalhistorisk forening.

Der er i forvejen [adresse] og Apotekerhaven i Toftlund. Navnet Gartnerhaven vil falde i god tråd med disse.

Forvaltningen sender efter udvalgets prioritering det ønskede vejnavn i høring ved Dansk Adresseregister, er der ingen indsigelser godkendes dette.

### Økonomi

Der vil komme en udgift til at betale for et gadenavns skilt og et skilt med husnummer henvisning.

Pris gadenavnsskilt m. stander opsætning m.m. : ca. 2.600 kr.

Pris husnummerskilt m. stander opsætning m.m.: ca. 2.600 kr.

Ialt ca. 5.200 kr.

### Lovgrundlag

Adresseloven kap. 2

### Indstilling Fagchefen for Teknik og Miljø indstiller,

|  |  |
| --- | --- |
| at | der vælges et vejnavn samt, at de to alternative vejnavne ranglistes. |

### Beslutning

Indstillingen godkendt, idet Teknik- og Miljøudvalget vælger "Gartnerhaven" og ranglister "Tømmergården" som 2. prioritet, og "Byparken" som 3. prioritet.